الدكتور محمد عبد الغفار مشالى (1944 - 28 يوليه 2020) طبيب بشرى مصرى معروف بمصر بـ طبيب الغلابه. اتولد الدكتور محمد مشالى فى قرية ظهر التمساح التابعة لمركز ايتاى البارود فى محافظة البحيره سنة 1944, ابوه كان بيشتغل مدرس, و انتقلو بعدها لمحافظه الغربيه, اتخرج من كليه الطب قصر العينى فى القاهره 5 يونيه 1967, و اتخصص باطنه و امراض اطفال و حميات, اشتغل فى عدد من المراكز و الوحدات الطبيه بالارياف التابعه لوزاره الصحه المصريه فى اكتر من محافظه, سنه 1975 فتتح عيادته فى طنطا, واتكفل برعايه اخواته و ولاد اخوه اللى اتوفى, و عشان كده اتأخر فى الجواز, عندو 3 اولاد مهندسين هما عمرو و هيثم و وليد اللى معاها بكالوريوس تجاره. تقدير لجهوده محافظة الغربيه سمت شارع فى طنطا باسمو و بعد وفاته قررت جامعة الازهر تسمية دفعه خريجين طب بنين القاهره لسنه 2020 باسمه, نعاه الفاتيكان على موقعه الالكترونى الفاتيكان نيوز. اتوفى صباح 28 يوليه 2020 فى مدينه طنطا بمحافظه الغربيه. ↑ طبيب الغلابة في ذمة الله.. مواقع التواصل بمصر تنعى الدكتور محمد مشالي — تاريخ الاطلاع: 28 يوليه 2020 — تمت أرشفته من الأصل في 28 يوليه 2020 — الناشر: الجزيرة.نت — تاريخ النشر: 28 يوليه 2020 ↑ سر حياته وصية من والده..